Cebollar

Un cebollar ye un campo u extensión sembrada de cebollas, u mesa en cultura ta producir cebollas. Un cebollar produce d'entre 20.000 y 40.000 cebollas por hectaria Voz «Cebolla». Gran Enciclopedia Aragonesa (TOMO III). Unión Aragonesa del Libro, Unali S.L. Zaragoza, 1981. ISBN 84-85656-10 en una anyada normal.

A cebolla ye una hortalicia que no se consume toz os días, y que da prou treballo como ta que a cantidat que una familia regular en consume valga millor criar-la en un huerto particular, a on se puede tener atras especies. Por tanto, os cebollars en extensión, que producen mils de kilos de cebollas, no son destinaus a consumo particular sino que gosan asociar-se a la venta y exportación d'o producto.

Os cebollars pueden estar de regano u de secano, pus a cebolla ye una planta que en toz dos sistemas puede creixer. Manimenos, en o entorno de secano creix mas a boniquet y tienen un gusto mas fuerte cuan se cullen, por o que en l'actualidat tiende a sembrar-se mayoritariament en regano, o que va deixando a os cebollars de secano cada vegada mas relegaus.

En Aragón i ha cebollars destacables en a huerta de Gallur, Taust, Pedrola, Noviellas y Luceni. En a huerta de Fuents d'Ebro y belatros municipios en a redolada s'ha creyau, en 2010, una Denominación d'Orichen Protechida a redol d'a cebolla dolza de Fuents d'Ebro.

 Se veiga tamién 
 Napinal.
 Cebollinar.
 Patatal.
 Vinyal.

 Referencias 

Categoría:Fitonimia
Categoría:Extensions agricolas por especie dominant